การรายงานการดำเนินงานของสำนักงานทะเบียน
ตามเกณฑ์ AUN-QA ปีการศึกษา 2568

6.2 Both short-term and long-term planning of academic and non-academic support services are shown to be carried out to ensure sufficiency and quality of support services for teaching, research, and community service. (มีการวางแผนทั้งระยะสั้นและระยะยาวเกี่ยวกับการบริการสนับสนุนทั้งทางด้านวิชาการและไม่ใช่ด้านวิชาการเพื่อให้มั่นใจว่ามีการบริการสนับสนุนงาน (1) ด้านการสอน (2) ด้านการวิจัย และ (3) ด้านการบริการวิชาการที่เพียงพอและมีคุณภาพ)
สำนักงานทะเบียน ได้จัดทำแผนยุทธศาสตร์การพัฒนา สำนักงานทะเบียน พ.ศ. 2565-2569 ที่สอดคล้องกับแผนยุทธศาสตร์การพัฒนา มหาวิทยาลัยรังสิต พ.ศ. 2565-2569 (ฉบับปรับปรุง พ.ศ.2567-2569) และสอดคล้องกับพันธกิจใหม่ของมหาวิทยาลัย ซึ่งเป็นแผนที่จัดทำขึ้นจากการระดมความคิดเห็นของบุคลากรในสำนักงานฯ อันเป็นเครื่องมือที่ช่วยให้สำนักงานทะเบียนมีการปรับปรุงแผนการดำเนินงานให้สอดคล้องกับพันธกิจของสำนักงาน และสามารถนำมาใช้ในการกำหนดแนวทางการดำเนินงาน การบริหารจัดการทรัพยากร และการพัฒนาบุคลากรให้มีประสิทธิภาพและมีการทบทวนและปรับปรุงแผนยุทธศาสตร์ของสำนักงานให้สอดคล้องกับพันธกิจของสำนักงาน มีการกำหนดค่าเป้าหมาย กิจกรรมการดำเนินงาน และตัวชี้วัดความสำเร็จ รวมทั้งกำหนดหน้าที่ความรับผิดชอบ การกำกับติดตาม และการประเมินผลการดำเนินงาน เพื่อเป็นกรอบและแนวทางในการจัดทำแผนปฏิบัติงานประจำปี (Action plan) สำนักงานทะเบียน มีการดำเนินงานตามแผนปฏิบัติงานประจำปี (Action plan) ปีการศึกษา 2568 โดยมีตัวชี้วัดที่กำหนดไว้ในแผนจำนวน 7 KRs สู่การปฏิบัติ โดยการประชุมร่วมกันในสำนักงานเพื่อให้เกิดการระดมความคิดเห็นในรายละเอียดการจัดกิจกรรม/โครงการรวมถึงการแบ่งงานและภาระหน้าที่ให้เป็นไปตามพันธกิจ ตัวบ่งชี้ (KPI) เป้าหมาย (Target) โครงการ/กิจกรรม ที่จะขับเคลื่อน และกำหนดผู้รับผิดชอบ
	นอกจากนี้ ในการจัดทำแผนปฏิบัติงานประจำปีนั้น สำนักงานทะเบียนได้นำข้อเสนอแนะ ปัญหา/ อุปสรรคต่างๆ ของคณะกรรมการประเมินคุณภาพการศึกษาภายใน ในปีการศึกษาที่ผ่านมาตามที่ระบุในแผนปรับปรุงการดำเนินงาน (Improvement plan) มากำหนดกิจกรรม/โครงการ เป้าหมาย และตัวชี้วัดความสำเร็จ
	ในปีการศึกษา 2568 สำนักงานทะเบียนได้ดำเนินงานตามแผนปฏิบัติงานประจำปีที่สอดคล้องกับแผนยุทธศาสตร์การพัฒนา สำนักงานทะเบียน พ.ศ.2565-2569 โดยแบ่งเป็น 5 แผนงาน คือแผนปฏิบัติงานฝ่ายงานประวัตินักศึกษา แผนปฏิบัติงานฝ่ายงานลงทะเบียนและตารางเรียน แผนปฏิบัติงานฝ่ายงานประมวลผลและงานเทียบโอน แผนปฏิบัติงานฝ่ายงานระเบียนเรียน และแผนปฏิบัติงานฝ่ายงานบริการและงานธุรการ ซึ่งทุกแผนปฏิบัติงานในทุกฝ่ายงาน บรรลุผลการดำเนินงานร้อยละ 100

